Եվրատեսիլ 2016 երգի մրցույթ

**«Եվրատեսիլ 2016 երգի մրցույթ»,** ամենամյա Եվրատեսիլ երգի մրցույթի 61-րդ թողարկումն է, որը անցկացվել է Էրիքսոն Գլոբում՝ տեղակայված Շվեդիայի մայրաքաղաք Ստոկհոլմում, այն բանից հետո, երբ Եվրատեսիլ 2015 երգի մրցույթում շվեդ Մոնս Զելմերլովը իր Heroes երգով զբաղեցրեց առաջին հորիզոնականը։ Սա երրորդ անգամն էր, երբ Ստոկհոլմը հյուրընկալեց մրցույթը. նախկինում անցկացվել էր 1975 և 2000 թվականներին, ընդ որում 2000 թվականին հյուրընկալվեց նույն Էրիքսոն Գլոբում։ Մրցույթն անցկացվեց երկու կիսաեզրափակիչներով և մեկ մեծ եզրափակչով։ Կիսաեզրափակիչները տեղի ունեցան 2016 թվականի մայիսի 10-ին և 12-ին, իսկ եզրափակիչը՝ 14-ին։ Մրցույթի հաղորդավարներն էին Մոնս Զելմերլովը և Պետրա Մեդեն։ Ջամալայի կողմից կատարված «1944» երգը, հավաքելով 534 ձայն, Ուկրաինային 2-րդ անգամ հաղթանակ պարգևեց։ Սա առաջին տարին էր, երբ հաղթող երգը առաջին տեղը չէր զբաղեցրել ո՛չ ժյուրիի քվեարկությամբ (Ավստրալիա), ո՛չ հեռուստաքվերակությամբ (Ռուսաստան), այլ երկուսում էլ զբաղեցրել էր 2-րդ հորիզոնականը։

Մրցույթին այս տարի մասնակցեց 42 երկիր։ Դադարից հետո մրցույթ էին վերադարձել Բոսնիա և Հերցեգովինան, Բուլղարիան, Խորվաթիան, Ուկրաինան, իսկ Ավստրալիայի, որի առաջնաելույթը կայացավ նախորդ տարի որպես հյուր երկիր, մասնակցությունը հաստատվեց նաև այս տարի։ Պորտուգալիան հրաժարվեց մրցույթին մասնակցելուց՝ պատճառաբանելով մրցույթում իրենց ցույց տված անարդյունավետությունը, իսկ Ռումինիան թերևս պլանավորել էր մասնակցել մրցույթին, սակայն կազմակերպիչների կողմից ստիպողաբար հեռացվեց՝ ԵՀՄ-ին չվճարած պարտքերի պատճառով։ Եվրատեսիլի պատմության մեջ նաև առաջին մրցույթն է, որում գործեց քվեարկության փոփոխված համակարգ՝ սկսած 1975 թվականից։ Կատարված փոփոխությունների համաձայն՝ յուրաքանչյուր երկիր շնորհեց միավորների երկու խումբ՝ նախկինի պես 1-8, 10 և 12 միավորներից կազմված. առաջին խումբը ներկայացրեց պրոֆեսիոնալ ժյուրիի միավորները, երկրորդը՝ բացառապես հեռուստաքվեարկության արդյունքները։ Սկսած 1957 թվականից սա առաջին տարին էր, երբ եզրափակչում ելույթ ունեցավ մեկ Սկանդինավյան երկիր՝ հյուրընկալող Շվեդիան։ Չեխիան Եվրատեսիլի պատմության մեջ առաջին անգամ կարողացավ հաղթահարել կիսաեզրափակիչ փուլը և հայտնվել եզրափակչում, մինչդեռ Բոսնիա և Հերցեգովինան և Հունաստանը առաջին անգամ ձախողեցին. 2000 թվականից սկսած առաջին տարին էր, երբ Հունաստանը բացակայում էր եզրափակչում։ Մրցույթն այս տարի ունեցավ ռեկորդային 204 միլիոն դիտում, որը շուրջ 5 միլիոնով շատ էր նախկին ամենաբարձր ցուցանիշից՝ գրանցված 2015-ին։

## Անցկացման վայր
thumb|left|250px|Մրցույթի դահլիճը
Էրիքսոն Գլոբ, Ստոկհոլմ, Շվեդիա

2015 թվականի մայիսի 24-ին Sveriges Television (SVT)-ը հայտարարեց, որ որպես հյուրընկալող վայր՝ ընտրվել է Ստոկհոլմի Tele2 արենան։ Այնուամենայնիվ նոր քաղաքներ և արենաներ դեռևս կարող էին դիմել։ Վիեննայում Շվեդիայի հաղթանակից հետո հայտ ներկայացրած բոլոր թեկնածունեը ունեին մոտավորապես 3 շաբաթ այն ամրագրելու համար։ Հեռուսաընկերությունը ավելի ուշ հայտարարեց, որ անցկացման վայրի մասին պաշտոնապես կտեղեկացվի ամռան կեսերին։

2015 թվականի հուլիսի 8-ին Էրիքսոն Գլոբը՝ տեղակայված Ստոկհոլմում, հայտարարվեց որպես հյուրընկալող դահլիճ։ Այն կարող է հյուրընկալել մոտավորապես 16,000 հանդիսական։ Մրցույթը այստեղ անցկացվել է նաև 2000-ին։

### Մրցութային փուլ
SVT-ն հյուրընկալել ցանկակող արենաների առաջ դրել էր մի քանի նախապայմաններ.

* Հյուընկալող քաղաքը պետք է ապահովի անհրաժեշտ քանակությամբ հյուրանոցներ և հյուրանոցային համարներ դահլիճի մոտակայքում 
* Արենան պետք է պատրաստ լինի առաջարկել հանգրվաններ դահլիճի հարևանությամբ
* Մամուլի կենտրոնը պետք է հասանելի լինի դահլիճում և ունենա համապատասխան չափս
* Հյուրընկալման դահլիճը SVT-ին պետք է հանձնվի ամենաքիչը 4-6 շաբաթ առաջ, որպեսզի սկսեն անցկացնել բեմի շինարարությունը, լույսերի և ողջ տեխնիկայի տեղադրմամբ զբաղվեն
* Հյուրընկալող քաղաքը պետք է մոտ լինի որևէ մեծ օդանավակայնի

## Ձևաչափ
Պատվիրակությունների նախագահների հանդիպման ժամանակ, որը տեղի ունեցավ 2015 թվականի մարտի 16-ին, սահմանվեցին մրցույթի նախնական օրերը։ Մայիսի 10-ը և 12-ը՝ որպես կիսաեզրափակչի օրեր, և մայիսի 14-ը՝ եզրափակչի։ Սրանք ենթակա էին փոփոխության միայն SVT-ի կողմից, բայց ավելի ուշ նրանց կողմից հաստատվեցին մրցույթի վերջնական օրերը։

ԵՀՄ-ի և Ասիա-Խաղաղօվկիանոսյան Հեռարձակման Միության միջև քննարկումներ տեղի ունեցան 2014 թվականին՝ նպատակ ունենալով մրցույթին մասնակից դարձնել ԱՀՄ TV երգի մրցույթի հաղթողին՝ որպես հյուր։ 2015 թվականի հուլիսին ԵՀՄ-ն հաստատեց, որ նրանք քննարկված առաջարկության շուրջ ելքեր են փնտրում։

SVT-ի առաջարկությամբ՝ արևելաեվրոպական երկրներից ավելի շատ դիտողներ ունենալու համար սկսվեցին բանակցություններ ԵՀՄ-ի հետ, որ մրցույթը այսուհետ ցուցադրվի մեկ ժամ շուտ. նախկին 21:00 (CET)-ի փոխարեն՝ 20:00 (CET)-ին։ Այնուամենայնիվ հոկտեմբերի 28-ին ԵՀՄ-ն ներկայացրեց մրցույթի կանոնները, որտեղ հաստատվեց մրցույթի նախկին ժամը։ Ի լրումն, SVT-ն հայտարարեց, որ մրցույթի բյուջեն առավելագույնը կկազմի 125 միլիոն շվեդական կրոն (մոտ 13,3 միլիոն եվրո)։ Այն 50%-ով ավելի քիչ է, քան ծախսվել էր Կոպենհագենում Եվրատեսիլ 2014-ի ընթացքում և կազմում է Բաքվում Եվրատեսիլ 2012-ի ընթացքում ծախսված գումարի մեկ երրորդը։

2015 թվականի սեպտեմբերի 23-ին հայտարարվեց, որ "Մեծ Հնգյակ"-ի երկրները և հյուրընկալող երկիրը ելույթ կունենան այն կիսաեզրափակիչներում, որտեղ հնարավորություն կստանան քվեարկել, սակայն կշարունակեն ավտոմատ կերպով անցնել Եզրափակիչ փուլ։ Կիսաեզրափակիչների տևողությունը չերկարացնելու համար՝ այդ ելույթները ներառելու են գլխավոր փորձի կրճատված տեսաձայնագրությունները, որոնք ցուցադրվելու են տվյալ երկրների երգերի պաշտոնական տեսահոլովակների փոխարեն, որոնք օգտագործվում էին նախկինում։

Թողարկման գլխավոր կազմը հայտարարվեց 2015 թվականի հոկտեմբերին ԵՀՄ-ի և SVT-ի կողմից։ Մարտին Օստերդահլը և Յոհան Բերնհագենը լինելու են մրցույթի գործադիր պրոդյուսներները, իսկ Զվեն Ստոյանովիչը՝ ռեժիսորը։

### Քվեարկության նոր համակարգ
2016 թվականի փետրվարի 18-ին ԵՀՄ-ն հայտարարեց, որ քվեարկության համակարգում պատրաստվում են իրականացնել նոր փոփոխություններ առաջին անգամ սկսած 1975 թվականից։ Այս նոր համակարգը ստեղծվել է՝ ոգևորվելով շվեդական Մելոդիֆեստիվալեն երգի մրցույթի քվեարկության ձևաչափից։ Ըստ կատարված փոփոխությունների՝ յուրաքանչյուր երկիր պետք է շնորհի միավորների երկու խումբ՝ նախկինի պես 1-8, 10 և 12 միավորներից կազմված. առաջին խումբը պետք է ներկայացնի պրոֆեսիոնալ ժյուրիի միավորները, երկրորդը՝ բացառապես հեռուստաքվեարկության արդյունքները։ Երբ արդեն հեռուստադիտողը ավարտած կլինի քվեարկությունը, յուրաքանչյուր երկրի խոսնակ պետք է ներկայացնի իր երկրի ազգային ժյուրիի շնորհած միավորները։ Պրոֆեսիոնալ ժյուրիի ձայների պարզ դառնալուց հետո, արդեն հաղորդավարի կողմից պետք է ներկայացվեն հեռուստաքվեարկության միավորները. բոլոր մասնակից երկրների միավորները, շնորհված յուրաքանչյուր երկրի, ներկայացվելու են համախմբված։ Հեռուստաքվեարկությամբ 11-րդ հորիզոնականից մինչև 26-րդը զբաղեցրած երկրների միավորները միանգամից հայտնվելու են ցուցատախտակին, իսկ հաղորդավարները հայտարարելու են միայն լավագույն 10 տեղերը զբաղեցրած երկրների միավորները։ Ըստ մրցույթի կազմակերպիչների՝ այս փոփոխությունը հնարավորություն կտա հաղթողին իմանալ ամենավերջին պահին։ Նոր համակարգը գործեց նաև կիսաեզրափակիչների ընթացքում, սակայն նախկինի պես հաջորդ փուլ անցածները հայտարարվեցին պատահական հերթականությամբ։

### Հաղորդավարներ
Շվեդիայի հաղթանակի գիշերը Մոնս Զելմերլովը հայտնեց իր հետաքրքրության մասին՝ լինել Եվրատեսիլ 2016 թվականի հաղորդավարներից մեկը։ Մայիսի 25-ին Քրիսթեր Բյորկմենը Expressen թերթին հայտնեց, որ հաղորդավարի հավանական թեկնածուների ցանկում են նաև Ջինա Դիրավին, Պետրա Մեդեն և Սաննա Նիելսենը։ Հունիսի 1-ին Expressen-ը հայտարարեց հեռուստաընկերության մտադրության մասին. որպես հաղորդավարներ ընդգրկել կինոդերասան Դոլֆ Լունդգրենին և Մոնս Զելմերլովին։ Օգոստոսի 1-ին Նիելսենը ասաց, որ նա մեծ հաճույքով կհյուրընկալի մրցույթը, եթե SVT-ն դիմի նրան։ Expressen-ը ավելի ուշ հայտարարեց, որ հաղորդավարների նախնական թեկնածուներ ընտրված են Մեդեն և Զելմերլովը։ 2015 թվականի դեկտեմբերի 14-ին մամլո ասուլիսի ընթացքում պաշտոնապես հայտարարվեցին մրցույթի հաղորդավարները՝ Պետրա Մեդե և Մոնս Զեմերլով։

### Գրաֆիկական ձևավորում
2016 թվականի հունվարի 25-ին հայտարարվեց մրցույթի այս տարվա կարգախոսը՝ «Միավորվենք» ()։ Եվրատեսիլ 2016 թվականի գլխավոր պրոդյուսեր Մարտին Օստերդահլը մեկնաբանեց կարգախոսը՝ ասելով. «Եվրատեսիլ երգի մրցույթը երբեք սահմանների, քաղաքականության կամ նմանատիպ այլ գաղափարախոսությունների մասին չի եղել։ Այն մեզ՝ մարդկային էակներիս, բաժանող բոլոր արգելքները վերացնելու մասին է»։ Նույն օրը ներկայացվեց նաև այս տարվա պատկերանիշը։ Այն իրենից ներկայացնում է խատուտիկ, որը խորհրդանշում է ոչ միայն դիմադրողականության և ճկունության ուժը, այլ նաև վերածնունդ. երբ խատուտիկի սերմերը թռչում և ընկնում են նոր վայր, այդտեղ նոր կյանք է սկսվում։

### Կիսաեզրափակիչների վիճակահանություն
thumb|right|
Վիճակահանությունը, որը սահմանել է երկու կիսաեզրափակիչների մասնակիցներին, անցկացվեց 2016 թվականի հունվարի 25-ին Ստոքհոլմի քաղաքապետարանում (Stockholms stadshus)։ Վիճակահանությունը կատարվեց Ալեքսանդրա Պասկալիդուի և Յովան Ռադոմիրի կողմից։

Վիճակահանության առաջին մասում որոշվեց, թե Մեծ հնգյակի երկրներից յուրաքանչյուրը և Շվեդիան որ կիսաեզրափակչում են քվեարկելու, իսկ երկրորդ հատվածում որոշվեց՝ մնացած երկրներից յուրաքանչյուրը որ կիսաեզրափակչի որ հատվածում են հանդես գալու, իսկ ճշգրիտ հերթականությունը որոշվեց մրցույթի կազմակերպիչների կողմից ավելի ուշ։ ԵՀՄ-ն նախապես հայտարարել էր, որ հերթականությունը հրապարակվելու է ապրիլի 5-ին, սակայն անհայտ պատճառներով այն հրապարակվեց ապրիլի 8-ին։ 18 երկրներ մրցեցին 1-ին կիսաեզրափակչում, իսկ 19-ը նախատեսված էր, որ մրցելու էին 2-րդում, սակայն ապրիլի 22-ին, երբ Ռումինիան հեռացվեց մրցույթից, պարզ դարձավ, որ այս եզրափակչում կրկին մրցելու են 18 երկրներ։ Յուրաքանչյուր կիսաեզրափակչից անցան 10 երկրներ, որոնց միացան միանգամից եզրափակչում տեղ գտած Մեծ հնգյակի երկրները և Շվեդիան. ընդհանուր առմամբ եզրափակիչ փուլում հանդես են գալու 26 երկրներ։

Կիսաեզրափակիչներին մասնակից 37 երկրները բաժանվել էին 6 զամբյուղների՝ հիմնվելով մրցույթի պաշտոնական գործընկեր Digame-ի՝ քվեարկության բնագավառում կատարած հաշվարկների վրա։ 6 զամբյուղները հրապարակվեցին ԵՀՄ-ի կողմից 2016 թվականի հունվարի 21-ին։ Տարբեր զամբյուղներից վիճակահանություն անցկացնելը միտված է հնարավորինս սահմանափակել հարևան երկրների միմյանց քվեարկելը և բարձրացնել ամկանխատեսելիությունը կիսաեզրափակիչներում։

Իսրայելը, որը ներառված էր 6-րդ զամբյուղում, հանդես կգա 2-րդ կիսաեզրափակչում, քանի որ 1-ին կիսաեզրափակչի նախանշված օրը համընկնում է երկրում հիշատակի օրվա։ Գերմանիան քվեարկելու է 2-րդ կիսաեզրափակչում ծրագրային խնդիրներից ելնելով, իսկ Շվեդիան՝ 1-ինում։

Զամբյուղներն ունեն այսպիսի տեսք՝

## Մասնակից  երկրներ
2015 թվականի նոյեմբերի 26-ին ԵՀՄ-ի կողմից հայտարարվեց, որ 2016 թվականի թողարկմանը մասնակցելու են 43 երկրներ, որը ռեկորդային ցուցանիշ կլիներ Եվրատեսիլի պատմության մեջ, սակայն 2016 թվականի ապրիլի 22-ին ԵՀՄ-ի կողմից պաշտոնապես հայտարարվեց, որ ռումիանական ազգային հեռարձակողի կողմից շուրջ 16 միլիոն շվեյցարական ֆրանկ կուտակած պարտքը շարունակաբար չվճարելու պատճառով մրցույթից երկիրը հեռացվել է. արդյունքում մրցույթին այս տարի մասնակցելու են 42 երկրներ։ Երեքամյա դադարից հետո մրցույթ է վերադարձել Բոսնիա և Հերցեգովինան, երկամյա բացակայությունից հետո վերադարձել են նաև Բուլղարիան և Խորվաթիան, իսկ Ուկրաինան նախորդ տարի բաց թողնելուց հետո կրկին մրցույթում է։ Հաստատվեց նաև Ավստրալիայի մասնակցությունը, որը մրցույթում իր առաջնայելույթը կատարեց 2015 թվականին՝ որպես հյուր երկիր, սակայն այս անգամ նրանք, ի տարբերություն 2015 թվականի, հանդես են գալու կիսաեզրափակիչներից մեկում։ Մինչդեռ Պորտուգալիան հրաժարվեց մասնակցել մրցույթի այս թողարկմանը։

### Վերադարձած մասնակիցներ

Կալիոպին, ով 2012 թվականին ներկայացնելով Մակեդոնիան, զբաղեցրեց 13-րդ հորիզոնականը մրցույթի եզրափակչում, ներկայացրեց իր երկիրը նաև այս տարի։ Նա մասնակցել էր նաև 1996 թվականին նախաորակավորման փուլին՝ տեղ գրավելով 26-րդ հորիզոնականում։ Մրցույթ էր վերադարձել նաև բոսնիացի Դինը, ով 2004 թվականին եզրափակչում գրավեց 9-րդ հորիզոնականը։ Highway խմբի անդամ Բոյան Յովովիչը 2005 թվականին ներկայացրեց Սերբիա և Չեռնոգորիան No Name խմբի կազմում և զբաղեցրեց 7-րդ հորիզոնականը եզրափակչում։ Մալթան ներկայացնող Իռա Լոսկան, ով, ներկայացնելով իր երկիրը, 2002 թվականին զբաղեցրեց 2-րդ հորիզոնականը, վերադարձավ մրցույթ։ Երկրորդ անգամ մրցույթին մասնակցեց բուլղարացի Պոլի Գենովան, ով ներկայացրել էր իր երկիրը 2011 թվականին՝ զբաղեցնելով 12-րդ հորիզոնականը կիսաեզրափակչում։ Յոնսիի հետ Իսլանդիան 2012 թվականին ներկայացնելուց և եզրափակչում 20-րդ տեղը գրավելուց հետո, այս տարի իր երկիրը ներկայացրեց Գրետա Սալոմեն։ Մրցույթ վերադարձավ նաև Դոննի Մոնթելը, ով 2012 թվականին ներկայացրեց Լիտվան՝ զբաղեցնելով 14-րդ հորիզոնականը։

## Արդյունքներ
### 1-ին կիսաեզրափակիչ

18 երկրներ մասնակցեցին առաջին կիսաեզրափակչին, որոնցից 10 անցան եզրափակիչ։ ն, ն և ն քվեարկեցին այս կիսաեզրափակչում։ 

### 2-րդ կիսաեզրափակիչ
18 երկրներ մասնակցեցին երկրորդ կիսաեզրափակչին, որոնցից 10 անցան եզրափակիչ։ ն, ն և ն քվեարկեցին այս կիսաեզրափակչում։ Նախապես նախատեսած էր, որ այս կիսաեզրափակչում ելույթ էին ունենալու 19 երկրներ, սակայն երբ Ռումինիան հեռացվեց մրցույթից շարունակաբար պարտքերը չվճարելու պատճառով, կիսաեզրափակչում մնացին 18 երկրներ։ ԵՀՄ-ի որոշման արդյուքնում Ռումինիան ելույթ էր ունենալու տասներկուերորդը, բայց հեռացվելուց հետո իրենից հետո տեղ գտած երկրների հերթականությունը թերևս պահպանվեց նույնը, սակայն վերջիններս արդեն ելույթ ունեցան մեկ համար շուտ։

### Եզրափակիչ
Եզրափակչին մասնակցեցին 26 երկրներ, իսկ բոլոր 42 երկրները հնարավորություն ունեցան քվեարկելու։ Երկրների հերթականությունը հայտարարվեց երկրորդ կիսաեզրափակչից հետո։ 

## Քվեարկության աղյուսակներ
### 1-ին կիսաեզրափակիչ

#### 12 միավորներ
##### Ժյուրի
Ներքևում տրված են առաջին կիսաեզրափակչի ընթացքում ազգային ժյուրիի կողմից ամենաբարձր 12 միավորը ստացած երկրները. 

##### Հեռուստաքվեարկություն
Ներքևում տրված են առաջին կիսաեզրափակչի ընթացքում հեռուստաքվեարկությամբ ամենաբարձր 12 միավորը ստացած երկրները.

### 2-րդ կիսաեզրափակիչ

#### 12 միավորներ
##### Ժյուրի
Ներքևում տրված են առաջին կիսաեզրափակչի ընթացքում ազգային ժյուրիի կողմից ամենաբարձր 12 միավորը ստացած երկրները.

##### Հեռուստաքվեարկություն
Ներքևում տրված են առաջին կիսաեզրափակչի ընթացքում հեռուստաքվեարկությամբ ամենաբարձր 12 միավորը ստացած երկրները.

### Եզրափակիչ

{| class="wikitable" style="text-align:center; font-size:60%;"

#### 12 միավորներ
##### Ժյուրի
Ներքևում տրված են եզրափակչի ընթացքում ազգային ժյուրիի կողմից ամենաբարձր 12 միավորը ստացած երկրները. 

##### Հեռուստաքվեարկություն
Ներքևում տրված են եզրափակչի ընթացքում հեռուստաքվեարկությամբ ամենաբարձր 12 միավորը ստացած երկրները.

## Այլ երկրներ
Մրցույթին մասնակցելու իրավունք ունենալու համար պահանջվում է ունենալ ԵՀՄ անդամ ազգային հեռարձակող։ ԵՀՄ-ն հրավեր ուղարկեց բոլոր 56 ակտիվ անդամներին և համագործակցող անդամ Ավստրալիային. հրավերը ընդունվեց 43 երկրների կողմից, որոնք հաստատեցին իրենց մասնակցությունը մրցույթին։ Մարոկկոն, Թունիսը և 5 այլ երկրներ չեն ներկայացրել չմասնակցելու որևէ պատճառաբանություն, իսկ մյուս երկրները չմասնակցեցին ստորև բերված պատճառներով։

### ԵՀՄ-ի ակտիվ անդամներ
*  - Անդորրական հեռարձակող Ràdio i Televisió d'Andorra-ն 2015 թվականի սեպտեմբերի 2-ին հայտնեց, որ Անդորրան չի վերադառնա մրցույթ այս տարի։
*  -2015 թվականի հոկտեմբերի 2-ին ԵՀՄ-ն հայտարարեց, որ չնայած ենթադրվող արգելքներին, TRT-ն դեռ պետք է կատարի վերջնական որոշում։ Այնուամենայնիվ նոյեմբերի 3-ին հայտարարվեց, որ Թուրքիան կրկին չի մասնակցի մրցույթին՝ ևս մեկ անգամ նշելով իրենց անհամաձայնությունը կապված մրցույթի քվեարկության ձևաչափի և Մեծ հնգյակի երկրների միանգամից եզրափակիչ անցնելու հետ։
*  - Լիբանանյան հեռարձակող Tele Liban-ը 2015 թվականի հոկտեմբերի 15-ին էլեկտրոնային նամակով նշեց, որ դեռևս որոշումը կայացված չէ, այնուամենայնիվ, երբ արդեն հրապարակվեց երկրների վերջնական ցանկը երկիրը դրանց թվում բացակայում էր։ 
*  - 2015 թվականի սեպտեմբերի 4-ին լյուքսեմբուրգյան հեռարձակող Tele Letzebuerg-ը հայտարարեց, որ Լյուքսեմբուրգը 2015 թվականի մրցույթին չի վերադառնա՝ ֆինանսական խնդիրներից ելնելով։
*  - Մոնակական հեռարձակող Télé Monte Carlo (TMC), ն հայտնեց, որ Մոնակոն այս տարի մրցույթ չի վերադառնա։
*  - Rádio e Televisão de Portugal-ին հեռուստադիտողի կողմից առաջարկ էր ներկայացվել՝ փոփոխելու նախընտրական փուլի գործընթացը՝ ենթադրելով, որ ցանկանում են մասնակցել մրցույթին։ Պորտուգալիան ձախողել է անցնել եզրափակիչ սկսած 2010 թվականից, և շատերը գտնում են, որ դա RTP-ի գործող նախընդրական ձևաչափի պատճառով է։ Կատիա Ավեիրոն՝ Քրիստիանո Ռոնալդուի քույրը, Twitter միկրոբլոգով հայտնել էր իր հետաքրքրությունը մրցույթին մասնակցելու մասին, բայց RTP-ն հոկտեմբերի 7-ին հայտարարեց, որ Պորտուգալիան հրաժարվում է մասնակցել մրցույթին՝ ավելացնելով, որ նրանք անհամբերությամբ կսպասեն փոփոխված նախընտրական ձևաչափով 2017-ին մրցույթին մասնակցելուն։
*  - Ռումինիան նախապես հաստատել էր իր մասնակցությունը մրցույթին՝ ընտրելով Օվիդիու Անտոնի "Moment of Silence" երգը։ Այնուամենայնիվ ԵՀՄ-ն 2015 թվականի ապրիլի 22-ին հայտարարեց, որ Televiziunea Română (TVR)-ի կողմից կուտակած 16 միլիոն շվեյցարական ֆրանկ կազմող պարտքը շարունակաբար չվճարելու պատճառով երկիրը հեռացվում է մրցույթից։
*  - Radio and Television Slovakia-ն վերադարձել էր Պատանի պարողների Եվրատեսիլ մրցույթին 2015 թվականին՝ նշելով, որ հնարավորություն է տալիս ներկայացնել իրենց ազգային մշակույթը եվրոպական հարթակում։ Այնուամենայնիվ 2015 թվականի սեպտեմբերի 28-ին հայտարարվեց, որ նրանք չեն մասնակցի այս տարվա Եվրատեսիլին։

### ԵՀՄ-ի հետ համագործակցող անդամներ
* - 2015 թվականի դեկտեմբերի 18-ին ԵՀՄ-ն հայտարարեց, ոչ Khabar Agency-ին համագործակցելու է ԵՀՄ-ի հետ 2016 թվականի հունվարի 1-ից։ Սակայն Ղազախստանը չկարողացավ մասնակցել մրցույթին, քանի որ անհրաժեշտ էր ունենալ ԵՀՄ անդամ ազգային հեռարձակող։

### ԵՀՄ-ի ոչ ակտիվ անդամներ
*  - Լիխտենշտեյնյան հեռարձակող 1FLTV-ն ֆինանսավորման պատճառով հրաժարվել է միանալ ԵՀՄ-ին։
*  - Կոսովոյի Արտաքին գործերի նախարարի տեղակալ Պետրիտ Սելիմին 2015 թվականի մայիսի 23-ին հայտարարեց, որ Կոսովոն, որը Եվրոպայի 15 երկրների կողմից չի ճանաչվել և ԵՀՄ անդամ ազգային հեռարձակող չունի, մրցույթում առաջնաելույթ կունենա։ Սելիմին նաև նշեց՝ նա գիտի, որ Կոսովոն մասնակցելու է մրցույթին, սակայն չգիտի՝ ինչպես։ Այնուամենայնիվ հունիսի 3-ին հայտարարվեց ԵՀՄ-ի կողմից, որ Կոսովոն չի կարող առաջնաելույթ ունենալ, քանի որ ո՛չ ԵՀՄ ակտիվ անդամ է և ո՛չ էլ համագործակցության մեջ է ԵՀՄ-ի հետ։
*  - 2015 թվականի մայիսի 22-ին չինական Hunan Television-ը հայտնեց մրցույթին մասնակցելու իր հետաքրքության մասին, որին ԵՀՄ-ն պատասխանեց. «Մենք ազատ ենք և միշտ փնտրում ենք նոր տարրեր յուրաքանչյուր Եվրատեսիլ երգի մրցույթի համար»։ Սակայն հունիսի 3-ին հայտարարվեց ԵՀՄ-ի կողմից, որ Չինաստանը չի կարող առաջնաելույթ ունենալ, քանի որ ո՛չ ԵՀՄ ակտիվ անդամ է և ո՛չ էլ համագործակցության մեջ է ԵՀՄ-ի հետ։
*  - 2015 թվականի հունիսի 9-ին հայտարարվեց, որ ֆարերական Kringvarp Føroya-ն դիմել է ԵՀՄ-ին՝ ակտիվ անդամ դառնալու խնդրանքով։ Սակայն այն մերժվեց կղզու՝ Դանիական Թագավորության մաս կազմելու պատճառով։

## Այլ մրցանակներ
### Մարսել Բեզենսոնի մրցանակ
Մարսել Բեզենսոնի մրցանակ առաջին անգամ շնորհվել է Էստոնիայի մայրաքաղաք Տալլինում Եվրատեսիլ 2002 երգի մրցույթի ընթացքում՝ ընծայվելով եզրափակչի լավագույն մրցակցող երգերին։ Հիմնադրվելով Եվրատեսիլ 1992 երգի մրցույթում Շվեդիայի մասնակից և Շվեդիայի պատվիրակության ներկայիս նախագահ Քրիսթեր Բյորկմանի և Եվրատեսիլ 1984 երգի մրցույթում հաղթանակ տարած շվեդ Ռիչարդ Հերրեյի կողմից՝ մրցանակը անվանվեց ի պատիվ ամենամյա մրցույթի մտահաղացման հեղինակի՝ Մարսել Բեզենսոնի։ Այս մրցանակը բաժանվում է երեք անվանակարգերի՝ մամուլի մրցանակ, արտիստական մրցանակ, ստեղծագործական մրցանակ։ Մրցանակները տրվեցին մայիսի 14-ին՝ կիսաեզրափակչից անմիջապես առաջ։

### ՕԳԱԵ մրցանակ

ՕԳԱԵ-ն (Organisation Générale des Amateurs de l'Eurovision) հիմնադրվել է 1984 թվականին Ֆինլանդիայում։ Կազմակերպությունն ունի իր 40 մասնաճյուղերը ոչ միայն Եվրոպայում, այլև աշխարհի տարբեր ծայրերում։ Ամենամյա ավանդույթ է դարձել ՕԳԱԵ քվեարկությունը. յուրաքանչյուր մասնաճյուղի անդամներ տալիս են իրենց 1-12 միավորները մրցույթի իրենց ֆավորիտ երկրներին։ Այս տարի ՕԳԱԵ քվեարկությունը սկսվեց ապրիլի 4-ին և ավարտվեց մայիսի 2-ին։ Ստորև ներկայացված աղյուսակում ներկայացված են մրցույթի ամենաշատ միավորներ ստացած 5 երկրները.

### Բարբարա Դեքսի մրցանակ

Բարբարա Դեքսի մրցանակը ամեն տարի հանձնվում է House of Eurovision ֆան ակումբի կայքում անցկացրած քվեարկության արդյունքում։ Մրցանակը հումորային է, որը շնորհվում է ամենավատ հագնված մասնակցին։ Այն իր անունը ստացել է ի պատիվ Եվրատեսիլ 1993 երգի մրցույթի Բելգիայի մասնակից Բարբարա Դեքսի, ով հանդես էր եկել իր կողմից կարված զգեստով։ Մինչդեռ այս տարի հայտարարվեց, որ House of Eurovision-ը վերջին անգամ է կազմակերպում Բարբարա Դեքսի մրցանակի քվեարկությունը։

## Պատահարներ
### Մրցույթից Ռումինիայի հեռացում
2016 թվականի ապրիլի 19-ին Եվրոպայի հեռարձակողների միությունը հայտարաեց, որ Ռումինիայի մասնակցությունը վտանգի տակ է TVR-ի կողմից ԵՀՄ-ին պարտքերը պարբերաբար չվճարելու համար։ 2007 թվականից սկսած պարտքը կազմում է շուրջ 16 միլիոն շվեյցարական ֆրանկ (14.5 միլիոն եվրո)։ ԵՀՄ-ն կոչ արեց ռումիանական խորհրդարանին վճարել պարտքը մինչև ապրիլի 20-ը, այլապես հնարավորություն չեն ունենա մրցույթին մասնակցել։ Ապրիլի 22-ին ԵՀՄ-ն հայտարարությամբ հանդես եկավ, որտեղ նշեց, որ ստիպված են մրցույթից հեռացնել Ռումինիային, քանի որ վճարումը այդպես էլ չէր կատարվել։ Քանի որ երգիչը և երգը արդեն ընտրված էին, և մրցույթի ձայնասկավառակը արդեն թողարկված էր, այն չհեռացվեց ձայնասկավառակից։

### Գերմանիայի ներկայացուցչի փոփոխություն
2015 թվականի նոյեմբերի 19-ին ARD հեռուստաընկերությունը հայտարարեց, որ Քսավիեր Նաիդուն լինելու է Գերմանիայի ներկայացուցիչը Եվրատեսիլ 2016-ում։ Այնուամենայնիվ 2 օր անց Նաիդուն հեռացվեց մրցույթից իր բնավորության և մոտեցումների շուրջ հնչեցված ծանր քննադատությունների պատճառով, որոնք կարող էին վնասել մրցույթի ընդհանուր տեսքը. փաստացի հեռուստաընկերությունը ստիպված էր արագորեն որոշել ընտրության նոր ձևաչափը։ ARD-ի համակարգող Թոմաս Սխրայբերը կատարվածը բացատրեց այսպես. «Քսավիեր Նաիդուն փայլուն երգիչ է, ով, իմ անձնական կարծիքով, ո՛չ ռասիստ է, ո՛չ հոմոֆոբ։ Դա պարզ էր, որ նրա առաջադրումը տարբեր կարծիքներ էր առաջ բերելու, բայց մենք զարմացանք բացասական արձագանքից։ Եվրատեսիլ երգի մրցույթը ուրախալի մրցույթ է, որում առանցքայինը պետք է լինի երաժշտությունը և փոխըմբռնումը եվրոպացիների միջև։ Այս բնութագիրը պետք է պահպանվի ցանկացած գնով»։

### Բողոքներ դրոշների արգելման շուրջ
Մրցույթի ապաքաղաքականությունը և ներկաների անվտանգությունը ապահովելու նպատակով 2016 թվականի ապրիլի 29-ին ԵՀՄ-ն ներկայացրեց դրոշների պաշտոնական ցանկ՝ ներառելով այնպիսի դրոշներ, որոնք կարգելվեն Էրիքսոն Գլոբի կողմից։ Բասկերի երկրի նախագահը և Իսպանիայի արտաքին գործերի նախարարը բողոքարկեցին Բասկերի Երկրի դրոշի ներառումը ցուցակում, որտեղ տեղ էին գտել չճանաչված որոշ ազգերի և Իսլամական պետության դրոշները, և պահանջեցին կազմակերպիչներից հարցը շտկել։ ԵՀՄ-ն այս ամենին պատասխանեց՝ ասելով, որ մասնավորապես Բասկերի երկրի դրոշը արգելված չէ, այլ սա արգելված դրոշների մեկ օրինակ է՝ միաժամանակ նշելով, որ մրցույթում բացառապես թույլատրվում են մասնակից 42 երկրների պաշտոնական դրոշները, մրցույթից վերջերս հեռացած երկրների դրոշները, Միավորված ազգերի կազմակերպության կողմից ճանաչված ցանկացած այլ երկրի դրոշ, Եվրոպական Միության դրոշը, Ծիածանի դրոշը։

ԵՀՄ-ն ավելի ուշ՝ մայիսի 6-ին, հրապարակեց որոշում՝ փաստելով, որ մի քանի երկրների պատվիրակությունների հետ քննարկելուց հետո մրցույթի կազմակերպիչները համաձայնվեցին մեղմացնել արգելված դրոշների ցանկը՝ թույլատրելով նաև մասնակիցների ազգային, շրջանային, տեղական դրոշները, ինչպես օրինակ Ուելսի դրոշը (Մեծ Բրիտանիակի մասնակիցներից Ջոն Ուելսից է), Սամիի դրոշը (Նորվեգիայի մասնակից Ագնետեն ծագում է Սամիից)։

#### Հայ-ադրբեջանական հակամարտություն Արցախի դրոշի շուրջ
2016 թվականի մայիսի 10-ին՝ 1-ին կիսաեզրափակչի ընթացքում, Հայաստանը ներկայացնող մասնակիցը նկատվեց Արցախի դրոշը պահած, ինչը բորբոքեց ադրբեջանական մամուլը։ Իրավիճակը հետագայում քննարկվեց նաև առաջին կիսաեզրափակչի հաղթողների մամլո ասուլիսի ընթացքում, որը տեղի ունեցավ համերգից անմիջապես հետո։ Ադրբեջանական մամուլը ներկայացնող լրագրողը մեղադրական ճառով հանդես եկավ՝ ուղղելով հայկական պատվիրակությանը և ԵՀՄ-ին. վերջինս բողոքում էր դրոշը կանաչ սենյակում ծածանելուց։ Հայ ներկայացուցիչ Իվետա Մուկուչյանը այդ ամենի վերաբերյալ ասաց. «Իմ մտքերը հայրենիքիս հետ են։ Ես խաղաղություն եմ ուզում ամենուր»։ Իսկ ադրբեջանցի մասնակիցը արձագանքեց հետևյալ կերպ. «Եվրատեսիլը երգի մրցույթ է, և այն ամբողջությամբ երաժշտությանն է վերաբերում»։

Հաջորդ օրը ԵՀՄ-ն և վերահսկիչ խումբը հանդես եկան հայտարարությամբ՝ նշելով, որ նրանք լրջագույնս դատապարտում են Արցախի դրոշի ծածանումը առաջին կիսաեզրափակչի ուղիղ հեռարձակման ընթացքում և դրոշի հայտնվելը համարում են խիստ վնասակար մրցույթի որակին։ Արդյունքում վերահսկիչ խումբը պատժի ենթարկեց հայկական ազգային հեռարձակող Հանրային հեռուստաընկերությանը «ոչ մի հաղորդագրություն, որն աջակցում է ինչ-որ կազմակերպության, հաստատության, քաղաքական և նմանատիպ այլ ծագում ունեցող օբյեկտի թույլատրված չէ» օրենքը խախտելու համար։ Բացի այդ, վերահսկիչ խումբը նշեց, որ մրցույթի կանոնների ցանկացած այլ խախտում կարող է հանգեցնել երկրի որակազրկմանը մրցույթից հետևյալ տարում կամ հաջորդ տարիներին։

### Ռուսական ժյուրիի ձայները
2016 թվականի մայիսի 10-ին ԵՀՄ-ն հայտարարեց, որ Ռուսաստանի ազգային ժյուրիի անդամների կողմից հայտնաբերվել են խախտումներ։ Մայիսի 9-ին՝ Ժյուրիի եզրափակչի ընթացքում, անդամներից Անաստասիա Ստոտսկայան սոցիալական ցանցերից մեկում ուղիղ եթերով հեռարձակել է ռուսական ժյուրիի քննարկումը։ Վիդեոյում պարզ երևում է, որ ժյուրիի անդամը ուշադրություն չի դարձնում Նիդերլանդների ելույթին, միաժամանակ որոշ դրվագներում երևում են ելույթ ունեցած երկրներին իր տված գնահատակաները։ Մեկ այլ ժյուրիի անդամ Հայաստանի ելույթի ընթացքում նշում է, որ նա սատարելու է Հայաստանին, քանի որ իր ամուսինը հայ է։ Վիդեոյում պարզ երևում է նաև, որ ժյուրիի անդամները մասնակիցների ելույթների ընթացքում օգտվում են իրենց հեռախոսներից, մինչդեռ մրցույթի կանոններում հստակ նշվում է, որ ժյուրիի բոլոր անդամները պետք է գնահատեն ելույթները անհատականապես՝ չքննարկելով մյուս անդամների հետ։

Ավելի ուշ ԵՀՄ-ն հանդես եկավ մեկ այլ հայտարարությամբ, որտեղ նշվեց, որ RTR-ի հետ քննարկելուց հետո որոշվել է ժյուրիի տվյալ անդամին որակազրկել և նախքան Մեծ եզրափակչի օրը նրա փոխարեն այլ անդամի ներկայացնել։ Արդյունքում ԵՀՄ-ն ժյուրիի տվյալ անդամի ձայները անվավեր համարեց։

### Դանիական ժյուրիի ձայները
2016 թվականի մայիսի 15-ին դանիական BT-ն հայտարարեց, որ Դանիայի ժյուրիի անդամ Հիլդա Հեյքը 2-րդ կիսաեզրափակչում և եզրափակչում իր տված դասակարգումը ներկայացրել է սխալ ձևով։ Վերջինս իր ամենասիրելի մասնակցին ներկայացրել է 26-րդ հորիզոնականում, իսկ ըստ իրեն ամենավատ մասնակցին առաջինում. այսինքն դասակարգումը արել է հակառակ ուղղությամբ։ Հեյքի՝ դասակարգումը ճիշտ իրականացնելու դեպքում դանիական ժյուրիի արդյունքները միանգամայն տարբեր կլիներն. 
* 10 միավորի փոխարեն Ավստրալիան կստանար 12 
* 7 միավորի փոխարեն Նիդերլանդները կստանար 10
* 5 միավորի փոխարեն Լիտվան կստանար 1
* 4 միավորի փոխարեն Շվեդիան կստանար 7
* 2 միավորի փոխարեն Իսրայելը կստանար 4
* 1 միավորի փոխարեն Իսպանիան կստանար 5
* միավոր չստանալու փոխարեն Ֆրանսիան և Ռուսաստանը համապատասխանաբար կստանային 2 և 3 միավորներ
* Մեծ Բրիտանիան և Ուկրաինան ոչ մի միավոր չէին ստանա
Չնայած ընդհանուր արդյունքում ոչ մի փոփոխություն չէր գրանցվի, այնուամենայնիվ եզրափակչում հաղթանակած Ուկրաինայի և 2-րդ հորիզոնականը զբաղեցրած Ավստրալիայի միավորների տարբերությունը 23-ից կնվազեր՝ դառնալով 9-ը։

### Արդյունքերը չեղյալ համարելու պահանջ
Պահանջը նախևառաջ ներկայացվեց Change.org կայքի միջոցով 2016 թվականի մայիսի 15-ին։ Պահանջվում էր ԵՀՄ-ից, որ վերանայվեն մրցույթի արդյունքերը, և Ուկրաինայի հաղթանակը չեղյալ համարվի, քանի որ Ջամալան չէր հաղթել ո՛չ ժյուրիի քվերակությունը, ո՛չ հեռուստաքվերակությունը։ ԵՀՄ-ն ավելի ուշ ներկայացավ հայտարարությամբ, որտեղ նշվեց, որ Ուկրաինայի հաղթանակը որոշվել է ազգային ժյուրիի կողմից և հեռուստաքվերակությամբ։ ԵՀՄ-ն փաստեց, որ Ուկրաինան շարունակելու է մնալ հաղթող, չնայած այս պահանջին։

## Միջազգային հեռարձակում և քվեարկություն
ԵՀՄ-ի կողմից հայտարարվեց, որ այս տարի մրցույթը դիտել են ռեկորդային թվոց շատ մարդիկ. շուրջ 204 միլիոն դիտում է ունեցել՝ անցնելով նախկին ամենաբարձր ցուցանիշից, որը գրանցվել էր նախորդ տարի և կազմում էր շուրջ 197 միլիոն։

### Քվեարկություն և խոսնակներ
Խոսնակները իրենց երկրների ազգային ժյուրիների քվեարկության արդյունքները հաղորդվեցին հետևյալ հերթականությամբ՝ 

# - Կատարինա Բելովիչ
# - Ուննստեին Մանուել Ստեֆանսոն
# - Թուրալ Ասադով
# - Irol MC
# - Դանիելա Պիսարովիցովա
# - Սինեդ Քենեդի
# - Նինա Սուբլատտի 
# - Իվանա Ցրնոգորաց
# - Բեն Քամիլ
# - Խոտա Աբրիլ
# - Յուսի-Պեկա Ռանտանեն
# - Սեբալտեր
# - Ուլլա Էսսենդրոպ
# - Էլոդի Գոսուա
# - Օլիվիա Ֆուրտունա
# - Արման Մարգարյան
# - Լուկաս Համածոս
# - Աննա Անգելովա
# - Թրիենչե Օստերհոյս
# - Թոմս Գրեվինշ
# – Օֆեր Նախշոն
# - Յուզարի
# - Բարբարա Շյոնբերգեր
# - Նյուշա
# - Էլիզաբեթ Անդրեասսեն
# - Լի Լին Չին
# - Ումեշ Վանգավեր
# - Ռիչարդ Օսման
# - Նևենա Ռենդելի
# - Կոնստանտինոս Կրիստոֆորու
# - Ուգնե Գալադաուսկաիտե
# - Դրագանա Կոսյերինա
# - Դիյանա Գոգովա
# - Անդրի Ջահու
# - Դանիել Լևի Վինալաս
# - Վերկա Սերդյուչկա
# - Կլաուդիա Անդերատտի 
# - Աննա Պոպեկ
# - Մարիետկա Վովկ
# - Չիլա Թաթար
# - Դանիել Ալիբաբիչ
# - Ջինա Դիրավի

## Նշումներ

## Ծանոթագրություններ


## Արտաքին հղումներ
* 

Կատեգորիա:Եվրատեսիլ 2016 երգի մրցույթ